Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: Az 1975-ben hatályba lépett egyezményhez Magyarország 1985-ben csatlakozott, elõírásait a 2003. évi XXXII. törvény
Paragraph Index: 510

Az 1975-ben hatályba lépett egyezményhez Magyarország 1985-ben csatlakozott, elõírásait a 2003. évi XXXII. törvény hirdette ki. Az Európai Unió az egyezményt valamennyi tagállamban közvetlenül hatályos rendeletek útján hajtja végre, melyek 2004. május 1-i európai uniós csatlakozásunkkal Magyarországon is hatályba léptek. Az egyezmény és a vonatkozó EU rendeletek speciális hazai végrehajtási szabályairól kormányrendelet rendelkezik. A CITES minisztériumokhoz telepített engedélyezési rendszerrel mûködik, amelyhez egyéb hatósági, nyilvántartási, ellenõrzési és koordinációs feladatok is társulnak. A Tanácsi rendeletben meghatározott import- és (re-)export engedélyeket, valamint a Közösségenbelüli kereskedelemhezszükséges bizonylatokat a Környezetvédelmi és Vízügyi Minisztérium, mint Igazgatási Hatóság állítja ki. A területi nyilvántartások vezetését és az ehhez kapcsolódó ellenõrzési feladatokat a környezetvédelmi, természetvédelmi és vízügyi felügyelõségek végzik. A veszélyeztetett vadon élõ állat- és növényfajok nemzetközi kereskedelmérõl szóló washingtoni egyezmény (CITES) hatálya alá tartozó élõ állatokkal és a belõlük készült termékekkel, származékokkal folytatott kereskedelem mértéke az NTA-II idõszakában nem változott jelentõs mértékben. Az európai uniós csatlakozással csökkent a kiállított (re-)export és importengedélyek száma, ugyanakkor nagymértékben nõtt a belsõ kereskedelemhez kiállított bizonylatok mennyisége. A kereskedelem szerkezete kapcsán csak kisebb változások figyelhetõk meg. Az elmúlt hat évben végbement a CITES hatósági feladatainak részleges decentralizációja, melynek eredményeként a bejelentés-köteles fajokról vezetett nyilvántartást a környezetvédelmi, természetvédelmi és vízügyi felügyelõségek vezetik, és végzik az ehhez kapcsolódó ellenõrzési, illetve dokumentum kiállítási feladatokat is. Kialakításra került a nyilvántartás informatikai háttere, melynek lényege, hogy a felügyelõségek által bevitt adatok egy központi adatbázisba kerülnek, így országos szinten követhetõ a példányok mozgása, amely jelentõsen megkönnyíti a hatósági munkát. Folytatódott a vám- és pénzügyõrség munkatársainak továbbképzése. Emellett megindult a rendõri szervek és az állat- és növényegészségügyi hatóságok képzése is. 2006-ban a KvVM átfogó, minden korábbinál nagyobb szabású oktatási programot hajtott végre, melynek során az igazgatási hatóság munkatársai felkeresték valamennyi jelentõsebb határállomást és regionális vámparancsnokságot, ahol egynapos képzések keretében tájékoztatták a vámszervek, a határõrség és az állat-, illetve növény-egészségügyi hatóságok szakembereit a CITES és a vonatkozó közösségi szabályok elõírásairól. A programban 550 fõ vett részt. 2003-ban megtörtént a CITES 2003. évi XXXII. törvénnyel való kihirdetése, illetve az azóta módosult függelékek átültetése. 2003 óta a KvVM öt alkalommal rendezett CITES Kampányt, melynek célja a külföldre utazók, illetve iskolás diákok tájékoztatása volt az egyezmény elõírásairól. Feladatok Az európai uniós jogszabályok hatékony végrehajtása érdekében a belsõ vámhatárok csatlakozást követõ megszûnése miatt szigorú belsõ ellenõrzésekre van szükség, amit a jövõben fokozni kell. Erre az Európai Bizottság 2007-ben kiadott ajánlása is felszólítja a tagállamokat. E feladatok ellátásához szükség van a megfelelõ személyi és infrastrukturális háttér (gépjármûhasználat, számítógép, mobiltelefon stb.) kialakítására, biztosítására. A jogalkotás terén feladat az egyezmény függelékmódosítással kapcsolatos döntéseinek beültetése a hazai jogrendbe, a hazai végrehajtási szabályokat kihirdetõ kormányrendelet idõrõl idõre történõ felülvizsgálata és szükség szerinti módosítása, valamint a közösségi jogalkotási folyamatokban való aktív részvétel és a természetvédelmi érdekek hatékony képviselete az EU különbözõ fórumain. Feladat a hatóságok közötti együttmûködés kialakítása, biztosítása. A ellenõrzés területén kiemelkedõ szerep jut a határellenõrzést végzõ hatóságoknak (vámszervek, állat- és növényegészségügyi hatóságok). Az európai uniós csatlakozást és a belsõ határok megnyílását követõen ugyanakkor egyre nagyobb hangsúlyt kell fektetni az országon belüli ellenõrzésekre és a felderített jogsértések kivizsgálására, amelyekben a rendõrségnek van kiemelkedõ szerepe. A rendeletek hatékony végrehajtásához elengedhetetlenül szükséges az érintett hatóságok tisztviselõinek képzése, továbbképzése, amelyeket a KvVM szakemberei az elmúlt években – a rendõrséggel és a vám-és pénzügyõrséggel megkötött együttmûködési megállapodások keretében rendszeresen megtartották, és ennek folytatása a jövõben is feladat. 7.1.4 Ramsari Egyezmény „A nemzetközi jelentõségû vadvizekrõl, különösen, mint a vízimadarak tartózkodási helyérõl” szóló, 1971. február 2-án az iráni Ramsarban aláírt, ún. Ramsari Egyezményt Magyarországon az 1979. évi 28. törvényerejû rendelet, majd

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes